b'\n_START_ARTICLE_\nElektros laidininkas\n_START_PARAGRAPH_\nElektros laidininkas\xc2\xa0\xe2\x80\x93 med\xc5\xbeiaga, turinti laisv\xc5\xb3j\xc5\xb3 elektring\xc5\xb3j\xc5\xb3 daleli\xc5\xb3, arba kr\xc5\xabvinink\xc5\xb3. Atsiradus elektriniam laukui, elektronai (kr\xc5\xabvininkai) laidininke juda dvejopai: be chaoti\xc5\xa1ko labai intensyvaus \xc5\xa1iluminio jud\xc4\x97jimo jie l\xc4\x97tai slenka viena kryptimi\xc2\xa0\xe2\x80\x93 tai vadinamas elektron\xc5\xb3 dreifas.\n_START_SECTION_\nLaidininkai\n_START_PARAGRAPH_\nGeriausi laidininkai yra metalai. Prie laidinink\xc5\xb3 taip pat priskiriami elektrolit\xc5\xb3 tirpalai, dr\xc4\x97gnas oras, plazma, \xc5\xbemogaus k\xc5\xabnas, \xc5\xbeem\xc4\x97 ir kt. Metaluose teigiamuosius jonus supa laisvieji elektronai. Kai i\xc5\xa1orinis elektrinis laukas lygus nuliui, laisvieji elektronai juda metalu netvarkingai, t. y. \xc4\xafvairiomis kryptimis. Elektron\xc5\xb3 \xc5\xa1iluminio jud\xc4\x97jimo intensyvumas priklauso nuo temperat\xc5\xabros. Laidininko viduje elektrinio lauko n\xc4\x97ra, nes elektron\xc5\xb3 ir jon\xc5\xb3 sukuriami elektriniai laukai kompensuoja vieni kitus. \xc5\xa0iuo rei\xc5\xa1kiniu pagr\xc4\xafsta elektrostatin\xc4\x97 apsauga\xc2\xa0\xe2\x80\x93 elektriniam laukui jautri\xc5\xb3 prietais\xc5\xb3 saugojimas metalin\xc4\x97se d\xc4\x97\xc5\xbe\xc4\x97se.'